An deiz all e oan kouezhet dre zegouezh war un tamm fentus-tre eus ar 27 Dresses er skinwel. Kavet em boa dispar awalch tudenn ar chelaouenner hag an darempred etre an daou, ur seurt ping-pong frazennoù flemmus. Dre ma nem boa ket gwelet ar penn-kentañ e oan chomet a-sav met soñjet e vefe ret din e welet a-bezh.  Deuet on a-benn de welet neuze. Bon, setu, ur gomedienn romantel klasel-tre eo. Jane a zo sod gant he rener met eñ ne verz netra. Mod all e sikour he mignonezed da aozañ o eured hag ordin e vez dimezel a enor gant robennoù a bep seurt. Lenn a ra gant aked rubrikenn  an euredoù a vez er gelaouenn dal lun, dreist-holl pennadoù Malcolm Doyle.  Kejañ a ra gant Kevin a zo heuget gant an euredoù hag a glask lakaat anezhi da welet neo ket yach sikour ordin ar reoù all hep kaout plijadur evel ma ra. Ar gwashañ tout a vo eveljust, pa tistroo choar vihan Jane da New York hag e choulenno digant he choar aozañ hech eured gant George (rener Jane). Neus netra ispisial er film a-benn ar fin, estreget dilhad a bep seurt eveljust hag un toullad prantadoù dreist etre  Jane ha Kevin (ar robennoù, an davarn hag all). Evidon-me neus kazi nemet se a dalvez ar boan er film ha poan m eus bet gant al lodennoù all ken lu ma seblant Jane ha ken hegasus meo he choar.  Ur mennozh diazez fentus awalch, aktourien mat met un digempouezh spontus etre ar choublad harozed hag al lodennoù all a lak ar film e-touez ar re kamm, o defe gallet bezañ saourus met a zo un tamm dipitus.